CELEX: 32014R0075
Language: sl
Date: 2014-01-27 00:00:00
Title: Izvedbena uredba Komisije (EU) št. 75/2014 z dne 27. januarja 2014 o spremembi Uredbe Sveta (ES) št. 1184/2005 o uvedbi določenih posebnih omejevalnih ukrepov za določene osebe, ki ovirajo mirovni proces in kršijo mednarodno pravo v konfliktu v regiji Darfur v Sudanu

29.1.2014   
            
            
               SL
            
            
               Uradni list Evropske unije
            
            
               L 26/2
            
         
      IZVEDBENA UREDBA KOMISIJE (EU) št. 75/2014
   z dne 27. januarja 2014
   o spremembi Uredbe Sveta (ES) št. 1184/2005 o uvedbi določenih posebnih omejevalnih ukrepov za določene osebe, ki ovirajo mirovni proces in kršijo mednarodno pravo v konfliktu v regiji Darfur v Sudanu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1184/2005 z dne 18. julija 2005 o uvedbi določenih posebnih omejevalnih ukrepov za določene osebe, ki ovirajo mirovni proces in kršijo mednarodno pravo v konfliktu v regiji Darfur v Sudanu (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 1184/2005 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 13. marca 2013 sklenil, da spremeni štiri vnose na seznamu. Poleg tega je 4. septembra 2013 sklenil spremeniti še dodaten vnos na seznamu.
            
         
               (3)
            
            
               Prilogo I k Uredbi (ES) št. 1184/2005 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 1184/2005 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 27. januarja 2014
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 193, 23.7.2005, str. 9.
   
      PRILOGA
      Priloga I k Uredbi (ES) št. 1184/2005 se spremeni:
      
                  (1)
               
               
                  Vnos „Gaffar Mohamed Elhassan (tudi Gaffar Mohmed Elhassan). Naziv: generalmajor. Funkcija: poveljnik zahodne vojaške regije sudanskih zračnih sil. Datum rojstva: 24. 6. 1953.“ se nadomesti z naslednjim:
                  „Gaffar Mohammed Elhassan (tudi Gaffar Mohmed Elhassan). Datum rojstva: 24. 6. 1952. Drugi podatki: (a) zapustil sudanske oborožene sile in se upokojil, (b) prebiva v El Waha, Omdurman, Sudan, (c) št. bivše vojaške izkaznice: 4302.“
               
            
                  (2)
               
               
                  Vnos „Gabril Abdul Kareem Badri (tudi Gibril Abdul Kareem Barey). Naziv: general. Funkcija: področni poveljnik Nacionalnega gibanja za reforme in razvoj.“ se nadomesti z naslednjim:
                  „Gabril Abdul Kareem Barey (tudi (a) Gibril Abdul Kareem Barey, (b) Tek). Naziv: general. Funkcija: področni poveljnik Nacionalnega gibanja za reforme in razvoj. Drugi podatki: prebiva v kraju Tine, na sudanski strani meje s Čadom.“
               
            
                  (3)
               
               
                  Vnos „Sheikh Musa HILAL. Drugi podatki: vrhovni poglavar plemena Jalul v severnem Darfurju.“ se nadomesti z naslednjim:
                  „Sheikh Musa Hilal. Funkcija: (a) član nacionalne skupščine Sudana, (b) posebni svetovalec Ministrstva za zvezne zadeve (imenovan je bil s strani predsednika Sudana leta 2008).“
               
            
                  (4)
               
               
                  Vnos „Adam Yacub SHANT. Drugi podatki: poveljnik sudanske Osvobodilne vojske“ se nadomesti z naslednjim:
                  „Adam Yacub Sharif (tudi (a) Adam Yacub Shant, (b) Adam Yacoub). Datum rojstva: okoli 1976. Drugi podatki: domnevno umrl 7. junija 2012.“